PIB Headquarters
पीआईबी का कोविड-19 पर दैनिक बुलेटिन

- भारत में कोविड के सक्रिय मामलों की संख्या 4,84,547 रही, लगातार तीसरे दिन सक्रिय मामलों की संख्या 5 लाख के स्तर से नीचे रही
- पिछले 24 घंटों में, 44,879 नए मामलों की तुलना में 49,079 मरीज ठीक हुए
- संक्रमण से अब तक 81,15,580 लोग हुए ठीक, संक्रमण से सुधार की दर 92.97 प्रतिशत
- पिछले 24 घंटों में हुई 547 मौतों में से 10 राज्यों/केन्द्र शासित प्रदेशों में लगभग 80 प्रतिशत  मामले दर्ज
- प्रधानमंत्री नरेन्द्र मोदी ने भविष्य के लिए तैयार दो आयुर्वेद संस्थान राष्ट्र को समर्पित किये
#Unite2FightCorona
#IndiaFightsCorona
भारत में कोविड- 19 के सक्रिय मामलों की संख्या 4.85 लाख से कम हुई, दैनिक स्तर पर कोविड के नए मामलों की तुलना में ठीक होने वालों की संख्या ज्यादा रही
भारत में कोविड से संक्रमित मामलों की संख्या 4,84,547 रही जो 5 लाख के स्तर से काफी कम है। यह लगातार तीसरा दिन है कि जब संक्रमित मामलों की संख्या 5 लाख के स्तर से नीचे बनी रही है। कुल पॉजिटिव मामलों में यह योगदान मात्र 5.55 प्रतिशत का है। नए मामलों की तुलना में सुधार के रुख से सक्रिय मामलों में सकल कमी संभव हुई है। पिछले 24 घंटों में, 44,879 नए मामलों की तुलना में 49,079 मरीज ठीक हुए हैं। नए मामलों की तुलना में दैनिक स्तर पर उच्च सुधार की यह प्रवृत्ति आज 41 दिन भी देखी गई है।संक्रमण से अब तक 81,15,580 लोग ठीक हो चुके हैं जिससे संक्रमण से सुधार की दर 92.97 प्रतिशत हो गई है। इसके साथ ही संक्रमित लोगों और ठीक होने वाले लोगों की संख्या के बीच का अंतर बढ़कर 76,31,033 हो गया है। 10 राज्यों/केन्द्र शासित प्रदेशों में 77.83 प्रतिशत मरीज संक्रमण से ठीक हुए हैं। महाराष्ट्र में एक दिन में सबसे अधिक संख्या में संक्रमितों के मामलों में सुधार आया। राज्य में 7,809 नए सुधार के मामलों के साथ कुल सुधार की संख्या 16,05,064 तक पहुंच गई है।10 राज्यों और केन्द्र शासित प्रदेशों में 76.25 प्रतिशत मामले दर्ज किए गए। पिछले 24 घंटों में दिल्ली में दैनिक स्तर पर नए मामलों की संख्या 7,053 रही। केरल में 5,537 नए मामले दर्ज किए गए जबकि महाराष्ट्र में बीते दिन 4,496 नए मामले दर्ज किए गए। पिछले 24 घंटों में हुई 547 मौतों में से 10 राज्यों/केन्द्र शासित प्रदेशों में लगभग 80 प्रतिशत  मामले दर्ज किए गए। महाराष्ट्र में 22.3 प्रतिशत नई मौतों के साथ 122 मौते हुईं। इसके बाद दिल्ली में मृत्यु के 104 और पश्चिम बंगाल में 54 नए मामले दर्ज किए गए।
ज्यादा जानकारी के लिए पढ़ें
https://pib.gov.in/PressReleasePage.aspx?PRID=1672615
प्रधानमंत्री ने आयुर्वेद दिवस पर भविष्य के लिए तैयार दो आयुर्वेद संस्थान राष्ट्र को समर्पित किए
प्रधानमंत्री श्री नरेन्द्र मोदी ने 5वें आयुर्वेद दिवस पर वीडियो कॉन्फ्रेंसिंग के माध्यम से भविष्य के लिए तैयार दो आयुर्वेद संस्थान राष्ट्र को समर्पित किए। आयुर्वेद शिक्षण एवं अनुसंधान संस्थान , जामनगर और राष्ट्रीय आयुर्वेद संस्थान , जयपुर इनमें शामिल हैं। दोनों संस्थान देश में अग्रणी संस्थान हैं। संसद के एक अधिनियम द्वारा आईटीआरए, जामनगर को राष्ट्रीय महत्व के संस्थान का दर्जा दिया गया है और एनआईए, जयपुर को विश्वविद्यालय अनुदान आयोग द्वारा एक मान्य विश्वविद्यालय का दर्जा दिया गया है। आयुष मंत्रालय 2016 से धन्वंतरि जयंती  के अवसर पर हर साल ‘आयुर्वेद दिवस’मना रहा है। केन्द्रीय राज्य मंत्री  श्री श्रीपद नाइक, गुजरात के मुख्यमंत्री श्री विजय रूपाणी, राजस्थान के मुख्यमंत्री श्री अशोक गहलोत, राजस्थान के राज्यपाल श्री कलराज मिश्र, गुजरात के राज्यपाल आचार्य देवव्रत इस अवसर पर उपस्थित थे। विश्व स्वास्थ्य संगठन के महानिदेशक डॉ. टेड्रोस अदनोम घेब्रेयसस ने इस अवसर पर एक वीडियो संदेश दिया और आयुष्मान भारत के तहत व्यापक कवरेज के लिए प्रधानमंत्री की प्रतिबद्धता और स्वास्थ्य संबंधी उद्देश्यों को प्राप्त करने के लिए पारंपरिक दवाओं के प्रमाण-आधारित प्रचार की सराहना की। ग्लोबल सेंटर ऑफ ट्रेडिशनल मेडिसिन के लिए भारत के चयन को लेकर प्रधानमंत्री ने विश्व स्वास्थ्य संगठन तथा उसके महानिदेशक को धन्यवाद दिया। उन्होंने कहा कि आयुर्वेद एक भारतीय विरासत है और यह खुशी की बात है कि भारत का पारंपरिक ज्ञान अन्य देशों को भी समृद्ध कर रहा है।
ज्यादा जानकारी के लिए पढ़ें
https://pib.gov.in/PressReleasePage.aspx?PRID=1672633
प्रधानमंत्री 13 नवम्बर, 2020 को जामनगर और जयपुर में भविष्य की दृष्टि से तैयार दो आयुर्वेदिक संस्थानों का उद्घाटन करेंगे
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1672573
पीएम ने 17वें आसियान-भारत शिखर सम्मेलन को संबोधित किया
आसियान के वर्तमान अध्यक्ष और वियतनाम के प्रधानमंत्री गुयेन जुयान फुक के आमंत्रण पर प्रधानमंत्री श्री नरेन्द्र मोदी आज 17वें आसियान-भारत शिखर सम्मेलन में शामिल हुए। सम्मेलन में सभी 10 आसियान सदस्य देशों ने हिस्सा लिया और यह वर्चुअल तरीके से आयोजित की गई। शिखर सम्मेलन में बोलते हुए प्रधानमंत्री ने कहा कि आसियान समूह शुरू से भारत की ऐक्ट ईस्ट पॉलिसी का मूल केंद्र रहा है। उन्होंने कहा कि एक सामंजस्यपूर्ण, उत्तरदायी और समृद्ध आसियान भारत के इंडो-पैसिफिक विजन का केंद्र है और इस क्षेत्र  में सुरक्षा और विकास में योगदान करता है। कोविड-19 पर प्रधानमंत्री ने अंतरराष्ट्रीय समुदाय के लिए भारत की प्रतिक्रिया और व्यापक सहयोग का जिक्र किया और महामारी से लड़ने के लिए आसियान की पहल का स्वागत किया। प्रधानमंत्री ने कोविड-19 आसियान प्रतिक्रिया कोष में 1 मिलियन अमेरिकी डॉलर के योगदान की घोषणा की। प्रधानमंत्री ने आसियान और भारत के बीच ज्यादा से ज्यादा भौतिक और डिजिटल कनेक्टिविटी के महत्व को भी रेखांकित किया और आसियान कनेक्टिविटी का समर्थन करने के लिए 1 अरब डॉलर की क्रेडिट लाइन के भारत के प्रस्ताव को दोहराया। व्यापार और निवेश पर, उन्होंने कोविड के बाद अर्थव्यवस्था के वापस पटरी पर लौटने के लिए आपूर्ति श्रृंखलाओं के विविधीकरण और सशक्तीकरण के महत्व को रेखांकित किया।
ज्यादा जानकारी के लिए पढ़ें
https://pib.gov.in/PressReleasePage.aspx?PRID=1672547
आज का आत्मनिर्भर भारत पैकेज समाज के सभी वर्गों को मदद पहुंचाने के सरकार के प्रयासों की कड़ी : प्रधानमंत्री
प्रधानमंत्री श्री नरेन्द्र मोदी ने कहा है कि आज का आत्मनिर्भर भारत पैकेज समाज के सभी वर्गों को मदद पहुंचाने के सरकार के प्रयासों की दिशा में एक और कदम है। एक ट्वीट में श्री नरेन्द्र मोदी ने कहा, 'आज का आत्मनिर्भर भारत पैकेज समाज के सभी वर्गों तक मदद पहुंचाने के हमारे प्रयासों को आगे बढ़ाता है। इन पहलों से नौकरियों के अवसर सृजित करने, विभिन्न संकटग्रस्त क्षेत्रों को उबारने, नकदी का प्रवाह सुनिश्चित करने, विनिर्माण क्षेत्र को गति देने, रियल-एस्टेट क्षेत्र को ताकत देने और किसानों को राहत देने में मदद मिलेगी।'
ज्यादा जानकारी के लिए पढ़ें
https://pib.gov.in/PressReleasePage.aspx?PRID=1672551
प्रधानमंत्री ने जेएनयू परिसर में स्वामी विवेकानंद की मूर्ति का अनावरण किया, राष्ट्र के हितों के बीच में विचारधारा को नहीं लाया जाना चाहिए-प्रधानमंत्री
प्रधानमंत्री नरेंद्र मोदी ने आज वीडियो कॉन्फ्रेंसिंग के माध्यम से एक कार्यक्रम में नई दिल्ली स्थित जेएनयू परिसर में स्वामी विवेकानंद की मूर्ति का अनावरण किया। जेएनयू छात्रों और देश के युवाओं को इस अवसर पर संबोधित करते हुए प्रधानमंत्री ने कहा कि राष्ट्रीय हित के आगे अपनी विचारधारा को लाना हानिकारक है। उन्होंने कहा कि इस सोच ने हमारे देश की लोकतांत्रिक प्रणाली को व्यापक नुकसान पहुंचाया है। प्रधानमंत्री ने कहा कि राष्ट्रीय हित के मामलों में मेरी विचारधारा यह कहती है इसलिए मैं इस विचारधारा के अनुरूप सोचूंगा और उसी के अनुरुप काम करूंगा, यह एक गलत परंपरा है गलत तरीका है। प्रधानमंत्री ने छात्रों से कहा कि हमारे देश के इतिहास में जब भी देश के समक्ष विषम परिस्थितियां पैदा हुई है हर एक विचारधारा के लोग राष्ट्र की भलाई के लिए एक साथ आगे आए हैं। देश के स्वतंत्रता संघर्ष में महात्मा गांधी के नेतृत्व में हर एक विचारधारा के लोगों ने मिलकर काम किया। वे देश के लिए मिलकर लड़े। प्रधानमंत्री ने कहा कि यही स्थितियां उस समय भी देखने को मिली जब देश में आपातकाल लगाया गया। आपातकाल के विरुद्ध आंदोलन में कई पूर्व कांग्रेसी नेता और कार्यकर्ता भी शामिल हुए जिस आंदोलन में राष्ट्रीय स्वयंसेवक संघ के कार्यकर्ता और जनसंघ से जुड़े लोग भी शामिल थे। साथ ही समाजवादी और वामपंथी विचारधारा के लोग भी आपातकाल के विरुद्ध एक स्वर में संघर्ष के लिए आगे बढ़े। प्रधानमंत्री मोदी ने जोर दिया कि इस उद्देश्य से एकजुट होने के लिए किसी को भी अपनी विचारधारा से समझौता करने की आवश्यकता नहीं होती है, केवल एक ही लक्ष्य, एक ही उद्देश्य होता है राष्ट्र का हित। इसलिए जब भी प्रश्न राष्ट्रीय एकता, अखंडता और राष्ट्रीय हित का हो तब अलग-अलग विचारधाराओं के आधार पर फैसले नहीं लिए जाने चाहिए जिससे राष्ट्र का नुकसान होता है।
ज्यादा जानकारी के लिए पढ़ें
https://pib.gov.in/PressReleasePage.aspx?PRID=1672505
प्रधानमंत्री ने जेएनयू परिसर में स्वामी विवेकानंद की मूर्ति का अनावरण किया, राष्ट्र के हितों के बीच में विचारधारा को नहीं लाया जाना चाहिए-प्रधानमंत्री
https://www.pib.gov.in/PressReleasePage.aspx?PRID=1672528
जम्मू-कश्मीर केंद्र शासित प्रदेश और लद्दाख केंद्र शासित प्रदेश के लिए सबका विश्वास  योजना के तहत आवेदन करने की अंतिम तिथि 31 दिसंबर, 2020 तक बढ़ाई गई
नवगठित केंद्र शासित प्रदेश  जम्मू-कश्मीर और लद्दाख में व्यापार एवं उद्योग की मदद करने के उद्देश्य से लिए गए एक बड़े फैसले के तहत केंद्र सरकार ने इन केंद्र शासित प्रदेशों के पात्र करदाताओं के लिए सबका विश्वास   योजना, 2019 का लाभ उठाने के लिए अंतिम तिथि को 31 दिसंबर, 2020 तक बढ़ाने का निर्णय लिया है।
इस निर्णय से जम्मू-कश्मीर और लद्दाख के उन करदाताओं को बड़ी राहत मिलेगी जिन्हें ऑपरेशन की मूल अवधि के दौरान इस योजना का लाभ उठाने में वास्तविक कठिनाइयों का सामना करना पड़ा। समय सीमा में विस्तार किए जाने से इन करदाताओं को अपने पिछले कर विवादों को निपटाने का एक नया अवसर मिलेगा।
जम्मू-कश्मीर और लद्दाख केंद्र शासित प्रदेशों के करदाताओं के लिए इस योजना का लाभ उठाने की अवधि बढ़ाने संबंधी निर्णय उन्हें इस योजना का लाभ उठाने वाले देश भर के हजारों अन्य करदाताओं के साथ बराबरी करने का अवसर प्रदान करेगा।
इस संबंध में विस्तृत दिशानिर्देश शीघ्र जारी किए जाएंगे।
पीआईबी के स्थानीय कार्यालयों से प्राप्त जानकारी
असम: असम में, आज किए गए 24,350 परीक्षणों में से 0.83 प्रतिशत पॉजिटिव मामलों के साथ 202 मामले आए। 771 रोगियों को छुट्टी दी गई। कुल मामले - 209835, स्वस्थ होने वाले - 97.25%, सक्रिय मामले- 2.29%।
मिजोरम: मिजोरम में कोविड -19 के 25 नए मामले आए हैं।
नागालैंड : 37 नए मामलों के साथ, नागालैंड में कोविड के कुल मामले 9,615 तक पहुंच गए हैं। राज्य में सक्रिय मामलों की संख्या सिर्फ 786 है।
सिक्किम: 25 नए मामलों के साथ सिक्किम में कोविड के कुल मामलों की संख्या 4,368 हो गई है।
केरल: आगामी निकाय चुनावों के बीच केरल में कोविड -19 की एक और लहर का अंदेशा जताया जा रहा है। राज्य की स्वास्थ्य मंत्री के के शैलजा ने कहा है कि उम्मीदवारों, राजनीतिक कार्यकर्ताओं और जनता को चुनाव प्रचार करते समय सतर्क रहना चाहिए। उसने बताया कि भले ही मामलों की दैनिक संख्या कम हो रही है, लेकिन कई स्थानों पर कोविड के फैलने की संभावना अधिक है। प्रचार अभियान के दौरान उम्मीदवार सहित केवल अधिकतम पांच लोग घर-घर प्रचार के लिए जाने चाहिए। किसी भी परिस्थिति में मास्क को उतारा नहीं जाना चाहिए और न ही लोगों को आपस में हाथ मिलाना चाहिए। स्वास्थ्य मंत्री ने कहा की उम्मीदवारों को अपनी प्रचार सामग्रियों में मतदाताओं को संदेश दे कर कोविड काल के दौरान उचित व्यवहार का पालन करने का आग्रह करना चाहिए। इस बीच गुरुवार को 77,183 सक्रिय मामलों के साथ राज्य में पॉजिटिव मामलों की दर 10% से नीचे चली गई है। राज्य में वर्तमान में कोविड से होने वाली मृत्यु की संख्या 1797 हो गई है।
तमिलनाडु: मुख्यमंत्री एडप्पी के पलानीस्वामी ने 24 करोड़ रुपये की लागत वाले उपकरणों के साथ तैयार हुइ एंबुलेंसों को हरी झंडी दिखाई। सीएम ने आपात सेवा 108 के तहत कुल नौ एंबुलेंसो को सचिवालय से हरी झंडी दिखाई।
कर्नाटक: कर्नाटक के स्वास्थ्य और चिकित्सा शिक्षा मंत्री डॉ. के. सुधाकर ने कहा है कि विश्व बैंक की मदद से राज्य में नए बेहतर प्राथमिक स्वास्थ्य देखभाल केंद्र स्थापित किए जाएंगे जो 24 घंटे 7 दिन कार्य करेंगे। परियोजना को लागू करने के लिए आवश्यक नीतिगत परिवर्तन किए जाएंगे। कर्नाटक के उच्च न्यायालय ने शुक्रवार को दीपावली के दौरान ग्रीन पटाखे जलाने की अनुमति दी। कर्नाटक सरकार ने 1 दिसंबर से कोविड के दिशानिर्देशों का पालन करते हुए राजीव गांधी स्वास्थ्य विज्ञान विश्वविद्यालय से संबद्ध सभी चिकित्सा, दंत चिकित्सा, आयुष, पैरामेडिकल, नर्सिंग और फार्मेसी कॉलेजों को फिर से खोलने का फैसला किया है।
आंध्र प्रदेश: राज्य ने एनएबीएल और आईसीएमआर द्वारा अनुमोदित निजी प्रयोगशालाओं में कोविड -19 परीक्षणों के लिए दरों में संशोधन के आदेश जारी किए हैं। लैब प्रबंधन को सरकार द्वारा भेजे गए नमूनों के लिए केवल 800 रुपये चार्ज करने का निर्देश दिया गया है। सरकार ने अपने आदेशों में स्पष्ट किया है कि आने वाले नमूनों के लिए 1,000 रुपये तक का शुल्क लिया जा सकता है। इस बीच, राज्य में गुरुवार को 1728 पॉजिटिव मामले सामने आए, जिससे कुल मामलों की संख्या 8,49,705 हो गई है। कुल 8,22,011 कोविड प्रभावित रोगियों को उपचार के बाद छुट्टी दे दी गई है। अब तक 89,40,488 लोगों का कोरोना टेस्ट हुआ है। वर्तमान में राज्य में 20,857 सक्रिय मामले हैं। कल 9 लोगों की मृत्यु के साथ राज्य में कोविड से मरने वालों की संख्या 6837 तक पहुंच गई।
तेलंगाना: पिछले 24 घंटों में 997 नए मामले, 1222 लोग स्वस्थ हुए और 04 लोगों की मौत। जीएचएमसी में 169 मामले। राज्य में कुल मामले: 2,55,663, सक्रिय मामले: 17,094, 1397 लोगों की मौत, 2,37,172 मरीज डिस्चार्ज।
महाराष्ट्र: राज्य सरकार ने रेलवे से अनुरोध किया है कि वह शिक्षकों और स्कूल के कर्मचारियों को लोकल ट्रेनों से यात्रा करने की अनुमति दे। यह कदम महाराष्ट्र शिक्षा विभाग द्वारा स्कूलों में शिक्षकों और गैर-शिक्षण कर्मचारियों के लिए 50% उपस्थिति अनिवार्य करने के कुछ दिनों बाद उठाया गया है। राज्य में अगर दीवाली के बाद कोविड -19 मामलों महत्वपूर्ण उछाल न आए तो मुंबई की लोकल ट्रेनों को सभी यात्रियों के लिए खुला रखने की संभावना बढ सकती है। बृहन्मुंबई नगर निगम  के अधिकारियों ने कहा है कि दैनिक कोविड -19 मामलों की दो सप्ताह तक कड़ी निगरानी रखी जाएगी, जिसके बाद लोकल ट्रेनों को फिर से शुरू करने पर अंतिम फैसला लिया जाएगा।
गुजरात: गुजरात में पिछले 24 घंटों के दौरान 1,120 नए मामले दर्ज किए गए। राज्य की रिकवरी दर अब 91.29 प्रतिशत हो गई है। अहमदवाद नगर निगम ने नागरिकों से अपील की है कि वे अनावश्यक रूप से नि: शुल्क कोरोनावायरस का परीक्षण न करायें। अहमदवाद नगर निगम ने कहा कि जरूरत होने पर ही कोरोनोवायरस परीक्षण के लिए जाना चाहिए। यह पाया गया है कि बहुत से नागरिक केवल जिज्ञासा के लिए मुफ्त कोरोनावायरस परीक्षण करवा रहे हैं। एएमसी ने उन लोगों की पहचान के लिए अमिट स्याही का उपयोग करना शुरू कर दिया है जो पहले से ही कोरोनोवायरस परीक्षण करवा चुके हैं।
राजस्थान: राजस्थान में गुरुवार को कोविड-19 घातक वायरस से 13 और लोगों की मौत हो की सूचना है। राज्य में अब तक 2,032 लोगों की मौत हो गई है। 2,176 नए मामलों के साथ राज्य में संक्रमण के मामले बढ कर 2,19,327 हो गइ है। स्वास्थ्य विभाग के बुलेटिन के अनुसार, वर्तमान में राज्य में 17,352 रोगियों का इलाज चल रहा है, और स्वस्थ होने वालों की संख्या 1,99,943 है। जयपुर में, कोरोनावायरस संक्रमण से मरने वालों की संख्या 391 है, इसके बाद जोधपुर में 199, अजमेर में 151, बीकानेर में 149, कोटा में 116, भरतपुर में 97 और पाली में 78 हैं। राज्य में दर्ज किए गए नए मामलों में, 475 जयपुर में, 366 जोधपुर में, 258 बीकानेर में, 131 अजमेर में, 111 अलवर में, 95 कोटा में और सीकर और उदयपुर में 71 हैं।
मध्य प्रदेश: चित्रकूट में गुरुवार को कोविड के बीच पांच दिवसीय दिपावली उत्सव की शुरुआत हुई। इस बार इस पांच दिवसीय त्यौहार की शुरुवात कुछ फीकी रही। उत्सव की शुरुआत के लिए धनतेरस की शाम को दीपदान करने के लिए चित्रकूट में मदकानी नदी के तट पर भक्तों की संख्या इस बार कम रही। पिछले साल रोशनी के इस त्योहार के दौरान 35 लाख से अधिक श्रद्धालुओं ने दर्शन किए थे, उनमें से अधिकांश लक्ष्मी पूजन के दिन आए थे।
छत्तीसगढ़: छत्तीसगढ़ के रायपुर में कंटेनमेंट इलाकों से बाहर वाले स्थानोमें मल्टीप्लेक्स और सिनेमा हॉल को उनके बैठने की क्षमता के 50 प्रतिशत के साथ फिर से खोलने की अनुमति दी गई है। रायपुर उन जिलों की सूची में नवीनतम है, जहां राज्य सरकार द्वारा फिल्मों की स्क्रीनिंग की अनुमति दी गई है। रायपुर में शनिवार या रविवार से फिल्मों की स्क्रीनिंग शुरू होने की उम्मीद है।
पीआईबी द्वारा जांचे गए तथ्य